ΑΠΟΦΑΣΗ αριθ. 1/82 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ της 22ας Ιουνίου 1982 περί περεκκλίσεως από τον ορισμό της έννοιας «καταγόμενα προϊόντα ή προϊόντα καταγωγής» για την αντιμετώπιση της ειδικής περιπτώσεως της Νήσου του Μαυρικίου όσον αφορά την παραγωγή της σε κονσέρβες τόνου

Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ,

Έχοντας υπόψη:

τη δεύτερη σύμβαση ΑΚΕ-ΕΟΚ που υπογράφηκε στη Λομέ στις 31 Οκτωβρίου 1979, καλούμενη εφεξής «σύμβαση»,

Εκτιμώντας:

ότι το άρθρο 30 του πρωτοκόλλου 1 της συμβάσεως περί καθορισμού της έννοιας «καταγόμενα προϊόντα ή προϊόντα καταγωγής» και περί των μεθόδων διοικητικής συνεργασίας προβλέπει τη χορήγηση από την επιτροπή τελωνειακής συνεργασίας εξαιρέσεων από τους κανόνες καταγωγής, κυρίως για να διευκολυνθεί η ανάπτυξη των υφιστάμενων βιομηχανιών ή η εγκατάσταση νέων

ότι τα κράτη της Αφρικής, της Καραϊβικής και του Ειρηνικού (ΑΚΕ) έχουν υποβάλει αίτηση της κυβερνήσεως της Νήσου του Μαυρικίου για τη χορήγηση εξαιρέσεως από τον ορισμό που εμφαίνεται στο πρωτόκολλο αυτό όσον αφορά τις κονσέρβες τόνου που παράγονται από το εν λόγω κράτος

ότι, για να διατηρηθεί η υπάρχουσα βιομηχανία αλιείας και να ληφθούν τα απαραίτητα μέτρα ώστε να αποκτήσουν τα τελικά προϊόντα το χαρακτηρισμό των καταγόμενων προϊόντων, η Νήσος του Μαυρικίου επωφελήθηκε, από τον Ιανουάριο του 1981 έως τον Ιανουάριο του 1982, εξαιρέσεως από τον ορισμό που εμφαίνεται στο πρωτόκολλο 1 για τις κονσέρβες τόνου

ότι η Νήσος του Μαυρικίου έχει ήδη αγοράσει αλιευτικό σκάφος, ώστε να εφοδιάζει την κονσερβοποιία με πρώτη ύλη για την παραγωγή κονσερβών τόνου

ότι, ενώ οι αλιευόμενες από το σκάφος ποσότητες αυξάνουν σταθερά, δεν επαρκούν για να εφοδιάσουν τη βιομηχανία με επαρκείς ποσότητες τόνου ότι για το λόγο αυτόν η βιομηχανία την οποία αφορά σκοπεύει να χρησιμοποιήσει δεύτερο αλιευτικό σκάφος εντός τριών ετών, αν φανεί ότι δεν είναι δυνατόν να εξασφαλισθούν νέες πηγές εφοδιασμού σε τόνο καταγωγής

ότι δεν κατέστη δυνατόν να προμηθευτεί η Νήσος του Μαυρικίου επαρκείς ποσότητες τόνου καταγωγής άλλων κρατών ΑΚΕ ότι κατά συνέπεια η κονσερβοποιία της νήσου εξακολουθεί να εξαρτάται από τον εφοδιασμό με τόνο τρίτων χωρών, ώστε να συνεχίσει τις εξαγωγές της κονσερβών τόνου προς την Κοινότητα

ότι είναι δυνατόν η Νήσος του Μαυρικίου να καλύψει τις ανάγκες της εφοδιαζόμενη με τόνο καταγωγής άλλων αναπτυσσόμενων χωρών ότι, σύμφωνα με το άρθρο 30 παράγραφος 5 του πρωτοκόλλου 1, στην εξέταση της αιτήσεως για εξαίρεση θα πρέπει να ληφθεί ιδιαιτέρως υπόψη μια τέτοια δυνατότητα

ότι πρέπει, υπ'αυτούς τους όρους, να παραχωρηθεί στη Νήσο του Μαυρικίου προσωρινή εξαίρεση από τον ορισμό της έννοιας «καταγόμενα προϊόντα ή προϊόντα καταγωγής»,

ΑΠΟΦΑΣΙΖΕΙ:

ρθρο 1

Κατ'εξαίρεση από τις ειδικές διατάξεις του πίνακα Α του παραρτήματος ΙΙ του πρωτοκόλλου 1, οι κονσέρβες τόνου που υπάγονται στην κλάση ex 16.04 του Κοινού Δασμολογίου και παράγονται στη Νήσο του Μαυρικίου, με τόνο καταγωγής των Νήσων Μαλβίδων, θεωρούνται καταγωγής της Νήσου του Μαυρικίου υπό τις προϋποθέσεις που καθορίζονται στην παρούσα απόφαση.

ρθρο 2

Η εξαίρεση που προβλέπεται στο άρθρο 1 αναφέρεται σε ετήσια ποσότητα 1 000 τόνων κονσερβών τόνου που υπάγονται στην κλάση ex 16.04 του Κοινού Δασμολογίου και εξάγονται από τη Νήσο του Μαυρικίου από την 1η Αυγούστου 1982 μέχρι τις 31 Ιουλίου 1984.

ρθρο 3

Οι αρμόδιες αρχές της Νήσου του Μαυρικίου λαμβάνουν τα αναγκαία μέτρα για να εξασφαλίσουν ότι οι ιχθείς που χρησιμοποιούνται για την παρασκευή των κονσερβών τόνου που αναφέρονται στο άρθρο 1 προέρχονται από τις Νήσους Μαλβίδες. Οι ίδιες αρχές διεξάγουν ποσοτικούς ελέγχους στις εξαγωγές των προϊόντων που αναφέρονται στο άρθρο 2 και διαβιβάζουν, κάθε τρίμηνο, στην Επιτροπή τον πίνακα των ποσοτήτων για τις οποίες θα έχουν παραχωρηθεί πιστοποιητικά κυκλοφορίας EUR 1 βάσει της παρούσας αποφάσεως.

ρθρο 4

Τα Κράτη μέλη και η Κοινότητα υποχρεούνται, για ό,τι τα αφορά, να λαμβάνουν τα μέτρα που συνεπάγεται η εκτέλεση της παρούσας αποφάσεως.

ρθρο 5

Η παρούσα απόφαση αρχίζει να ισχύει την ημέρα της εκδόσεώς της.

Εφαρμόζεται από την 1η Αυγούστου 1982 μέχρι τις 31 Ιουλίου 1984.